Diari Oficial de la Generalitat Valenciana


Sumari del DOGV 7927, del 29-11-2016 (2016/9366)

Notificació de la sentència i de la interlocutòria dictades en el procediment ordinari número 567/2015.
-------------------------------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9366


Organisme emissor
:   Jutjat de Primera Instància Número 6 d'Alacant

Tipus de document
:   Edicte

Notificació de la sentència i de la interlocutòria dictades en el procediment ordinari número 567/2015. [2016/9366]  
María Clara Curiel Enrique, lletrada de l'Administració de Justícia del Jutjat de Primera Instància número 6 d'Alacant i partit, mitjançant aquest edicte i en virtut del que s'ha disposat en les actuacions de procediment ordinari 000567/2015, seguides per i contra els qui després es diran i perquè valga de notificació personal als executats, hereus ignorats de José Zaragoza Albadalejo, de la sentència que té l'encapçalament i la part dispositiva que són com segueix:  
  
«Sentència  
Jutjat de Primera Instància número 6 d'Alacant  
Procediment: ordinari 000567/2015.  
De: Inverfami, SA.  
Procuradora: Gloria García Campos.  
Contra: herència jacent de José Zaragoza Albadalejo, Diego Zaragoza Corona, María de los Reyes Zaragoza Corona, María del Carmen Zaragoza Corona i hereus desconeguts i ignorats de José Zaragoza Albadalejo.  
Procuradora: Amparo Alberola Pérez.  
Dispositiva  
Estime íntegrament la demanda interposada per Inverfarmi, SA, contra l'herència jacent de José Zaragoza Albaladejo o els hereus ignorats de José Zaragoza Albaladejo, aquests darrers en situació processal de rebel·lia:  
1. Declare la inexistència física de la casa habitació que es trobava construïda sobre la finca registral número 56289 del Registre de la Propietat número 2 d'Alacant, sítia al carrer del Baró de Finestrat, número 28, de la mateixa ciutat, i de la planta baixa i dos pisos alts que integraven l'edifici, i que consten en la descripció registral actual.  
  
2. Declare extingit el règim de propietat horitzontal de l'esmentat edifici, que resta substituït per una comunitat ordinària, així com el dret dels copropietaris Inverfarmi, SA, i l'herència jacent o hereus ignorats de José Zaragoza Albaladejo, a la seua participació en el solar resultant en un cinquanta per cent en pro indivís del ple domini sobre aquest.  
  
3. Ordene la cancel·lació de la inscripció al Registre de la Propietat de la casa habitació que s'assentava sobre el solar actual i la inscripció de la identificació de la finca adequada al règim de propietat assenyalat en l'apartat anterior i a la realitat física extraregistral, que és la següent:  
  
Solar siti al carrer del Baró de Finestrat, número 28, de la ciutat d'Alacant, que té una superfície de 55 metres quadrats i confronta: al nord, amb l'edifici situat al carrer de Girona, número 25; al sud, amb el carrer del Baró de Finestrat; a l'est, amb l'edifici situat al carrer de César Eiguezábal, número 1; i a l'oest, amb la finca registral número 56675, situada al carrer del Baró de Finestrat, número 30. El solar es presenta diàfan i separat del carrer per una tanca de blocs de formigó en què hi ha una porta d'accés per a netejar del solar.  
4. Declare que el solar descrit anteriorment, que es correspon amb la finca registral número 56910 del Registre de la Propietat número 2 d'Alacant, és essencialment indivisible, així com el dret de l'actora a cessar en la indivisió i que correspon l'extinció del condomini descrit en el punt segon de la dispositiva.  
5. Declare la inexistència física de la casa habitació que es trobava construïda sobre la finca registral número 56996 del Registre de la Propietat número 2 d'Alacant, sítia al carrer del Baró de Finestrat, número 30, d'aquesta ciutat, i de la planta baixa i dos pisos alts que integraven l'edifici, i que consten en l'actual descripció registral.  
  
6. Declare extingit el règim de propietat horitzontal de l'esmentat edifici, que resta substituït per una comunitat ordinària, així com el dret dels copropietaris, Inverfarmi, SA, i l'herència jacent i hereus ignorats de José Zaragoza Albaladejo, a la seua participació en el solar resultant en un cinquanta per cent en pro indivís del ple domini sobre aquest.  
  
7. Ordene la cancel·lació de la inscripció al registre de la propietat de la casa habitació que s'assentava sobre el solar actual i la inscripció de la identificació de la finca adequada al règim de propietat assenyalat en l'apartat anterior i a la realitat física extraregistral, que és la següent:  
  
Solar siti al carrer del Baró de Finestrat, número 30, de la ciutat d'Alacant, que té una superfície de 51 metres quadrats i confronta: al nord, amb l'edifici situat al carrer de Girona, número 25; al sud, amb el carrer del Baró de Finestrat; a l'est, amb la parcel·la contigua, finca registral número 56159, situada al carrer del Baró de Finestrat, número 28; i a l'oest, amb la parcel·la contigua situada al carrer del Baró de Finestrat, número 32. El solar es presenta diàfan i separat del carrer per una tanca de blocs de formigó en què hi ha una porta d'accés per a la neteja del solar.  
8. Declare que el solar anteriorment descrit, que es correspon amb la finca registral número 56988 del Registre de la Propietat número 2 d'Alacant, és essencialment indivisible, així com el dret de l'actora a cessar en la indivisió i correspondre l'extinció del condomini descrit en el punt sisé de la dispositiva.  
9. Condemne l'herència jacent o els hereus ignorats de José Zaragoza Albaladejo a sotmetre's a la divisió de les finques descrites en els apartats anteriors, mitjançant la venda en pública subhasta amb l'admissió de licitadors estranys en què es prendrà com a base inicial per a la licitació la suma de quaranta-set mil cinc-cents noranta-quatre euros amb huitanta cèntims (47.594,80 ?) per a la finca registral número 56673 i quaranta-quatre mil cent trenta-tres euros amb seixanta-sis cèntims (44.133,36 ?) per a la finca registral número 56994, i es repartirà a mitges el preu que s'obtinga entre els copropietaris d'ambdues finques.  
  
11. Condemne l'herència jacent o els hereus ignorats de José Zaragoza Albaladejo a pagar les costes d'aquesta instància.  
  
Notifiqueu-la de forma legal a les parts i feu-los saber que aquesta sentència no és ferma i que, en contra, s'hi pot interposar un recurs d'apel·lació que, si escau, s'haurà de formalitzar amb els requisits que segueixen, sota l'advertència expressa d'inadmissió a tràmit:  
1. L'escrit d'interposició haurà d'esmentar la resolució apel·lada, els pronunciaments que s'impugnen i les al·legacions en què es basa la impugnació.  
2. Haurà de dirigir-se a aquest jutjat i presentar-se dins del termini de vint dies comptadors des de l'endemà de la notificació d'aquesta interlocutòria perquè ho resolga, amb la tramitació legal prèvia, l'Audiència Provincial d'Alacant.  
3. Si la quantia del procés és superior a dos mil euros (2.000 ?), l'escrit haurà d'anar firmat per advocat i procurador de poder bastant.  
  
4. Juntament amb l'escrit d'interposició del recurs caldrà acreditar la constitució d'un dipòsit per l'import de cinquanta euros (50 ?) que s'hauran d'ingressar en el compte de dipòsits i consignacions d'aquest jutjat. Si no s'aporta el document justificatiu juntament amb l'escrit d'interposició del recurs i si no s'esmena l'omissió o el defecte en la constitució del dipòsit, s'hi inadmetrà a tràmit.  
  
5. Si concorre el fet imposable, s'hi haurà d'adjuntar el justificant d'autoliquidació del pagament de la taxa per l'exercici de la potestat jurisdiccional prevista en la Llei 10/2012, de 20 de novembre. La falta de presentació d'aquest justificant no suspendrà el transcurs dels terminis processals, i se'n podrà produir la preclusió.  
Aquesta és la meua sentència, de la qual cal expedir un certificat per a incorporar-lo a les actuacions i portar-ne l'original al llibre de sentències, que pronuncie, mane i firme, jutjant definitivament en primera instància.  
Publicació. La sentència anterior ha sigut publicada en el dia de la seua data pel magistrat que la subscriu. En done fe. Alacant, 28 d'octubre de 2016.»  
  
Jutjat de Primera Instància número 6 d'Alacant  
Judici: procediment ordinari 000567/2015.  
Part demandant Inverfami, SA.  
Part demandada: herència jacent de José Zaragoza Albaladejo, Diego Zaragoza Corona, María de los Reyes Zaragoza Corona, María del Carmen Zaragoza Corona i desconeguts i hereus ignorats de José Zaragoza Albaladejo.  
En el judici a què es fa referència s'ha dictat la resolució que té la part dispositiva que, literalment, és com segueix:  
  
«Part dispositiva  
Estime la petició formulada per la part actora d'aclarir la sentència de data 30 de juny de 2016, dictada en aquest procediment, en el sentit que s'indica:  
On diu:  
??9. Condemne l'herència jacent o els hereus ignorats de José Zaragoza Albaladejo a sotmetre's a la divisió de les finques descrites en els apartats anteriors, mitjançant la venda en pública subhasta amb l'admissió de licitadors estranys en què es prendrà com a base inicial per a la licitació la suma de quaranta-set mil cinc-cents noranta-quatre euros amb huitanta cèntims (47.594,80 ?) per a la finca registral número 56041 i quaranta-quatre mil cent trenta-tres euros amb seixanta-sis cèntims (44.133,36 ?) per a la finca registral número 56055, i es repartirà a mitges el preu que s'obtinga entre els copropietaris d'ambdues finques.  
  
11. Condemne l'herència jacent o els hereus ignorats de José Zaragoza Albaladejo a pagar les costes d'aquesta instància.--  
  
Ha de dir:  
??9. Condemne l'herència jacent o els hereus ignorats de José Zaragoza Albaladejo a sotmetre's a la divisió de les finques descrites en els apartats anteriors, mitjançant la venda en pública subhasta amb l'admissió de licitadors estranys en què es prendrà com a base inicial per a la licitació la suma de quaranta-set mil cinc-cents noranta-quatre euros amb huitanta cèntims (47.594,80 ?) per a la finca registral número 56034 i quaranta-quatre mil cent trenta-tres euros amb trenta-sis cèntims (44.133,36 ?) per a la finca registral número 56971, i es repartirà a mitges el preu que s'obtinga entre els copropietaris d'ambdues finques.  
  
10. Condemne l'herència jacent o els hereus ignorats de José Zaragoza Albaladejo a pagar les costes d'aquesta instància.--  
  
Aquesta és la meua interlocutòria, que disposa, mana i firma José Antonio Peréz Nevot, magistrat jutge del Jutjat de Primera Instància número 6 d'Alacant.  
Així ho mana i disposa el magistrat jutge. La lletrada de l'Administració de justícia, en done fe.»  
  
I a l'efecte de la inserció en el Diari Oficial de la Generalitat Valenciana, a la vista del parador ignorat dels hereus ignorats de José Zaragoza Albaladejo, expedisc aquest edicte.  
  
Alacant, 14 de novembre de 2016.- La lletrada de l'Administració de justícia: María Clara Curiel Enrique.